Controversatul RFK Jr. este pe cale să devină secretar al sănătății în SUA. A primit la limită avizul comisiei de Finanțe
Robert F. Kennedy Jr, un sceptic vocal al vaccinării, este pe cale să devină secretarul sănătății în administrația Trump după ce a câștigat, marți, sprijinul crucial al senatorului republican Bill Cassidy, un medic care spune că a primit asigurări de la el că nu va da peste cap programul național de vaccinare a copiilor, relatează Associated Press, citată de News.ro.